Ciolacu spune că Firea va fi candidatul PSD la Primăria Capitalei dacă PNL și PSD merg separat în alegerile din București / "Dacă mergem cu candidat comun, nu este nici Burduja, nici Firea"
Liderul PSD, premierul Marcel Ciolacu, a spus, joi, într-o discuție cu jurnaliștii, că Gabriela Firea va fi candidatul PSD la Primăria Capitalei dacă PNL și PSD merg separat în alegerile din București.
"Dacă mergem separat, doamna Firea este candidat", a spus liderul PSD.
"Dacă mergem cu candidat comun, nu este nici Burduja, nici Firea", a mai spus Ciolacu, fără a preciza cine ar putea fi acest candidat.
Marcel Ciolacu a menționat că nici PSD, nici PNL nu îl susțin pe Cristian Popescu Piedone pentru Primăria Capitalei.
Liderii coaliției au programată o ședință joi, la ora 16.00, în care ar urma să fie luată decizia privind candidatura la Primăria Capitalei.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank